cyanic-selkie/wikianc huggingface dataset:
To Know Him Is to Love Him (երգ)
Դոլի Պարտոնի, Լինդա Ռոնստադտի և Էմիլ Խարիսի տարբերակ․ 1987 թվական
1987 թվականի մարտին «To Know Him Is to Love Him»  երգի ևս մեկ հայտնի տարբերակ են առաջարկել քանթրի ոճի երգչուհիներ Դոլի Պարտոնը, Լինդա Ռոնստադտը և Էմիլ Խարիսը՝ իրենց համատեղ՝ Trio  ալբոմում ։ Նրանք ընտրել են այս ստեղծագործությունը՝ ներշնչվելով 1950-ական թվականներին կանանց վոկալ երգչախմբի  աշխատանքներով, և այն նվիրել են տղամարդկանց, որոնց հետ տվյալ պահին կապել են իրենց կյանքը ։ Երգը թողարկվել է նաև ՝որպես սինգլ, 1987 թվականի  մայիսի 16-ին  գլխավորել է   Billboard ամսագրի  Hot Country Songs-ը ։
Վոկալային մեկնարկային հատվածը վստահվել է Խարիսին, իսկ Ռոնստադտը և Պարտոնը երգել են հարմոնիկ հաջորդականությամբ ։ Ձայնագրմանը մասնակցել են գործիքավորողներ, որոնց վաղուց ճանաչում էին Խարիսն ու Ռոնստադտը՝ Ալբերտ Լին՝ ակուստիկ կիթառ, Ռայ Կուդեր՝  կիթառ, Դեյվիդ Լինդլի՝ ակուստիկ հավայան կիթառ, Մարկ Օ կոնոր՝  մանդոլին և Քենի Էդվարդս՝  ակուստիկ բաս ։
Երգի համար նկարահանվել է տեսահոլովակ, որում երգչուհիները նստած են Ռոնստադտ հյուրասենյակում՝ վառարանի մոտ, զրուցում են, ծիծաղում և վալենտինկաներ պատրաստում ։ Սեղանի վրա համապատասխանաբար դրված են Ջորջ Լուկասի՝ Ռոնստադտի ընկերոջ, Պոլ Քեներլիի՝ Խարիսի ամուսնու և Կառլ Թոմասի՝ Պարտոնի ամուսնու նկարները։  Լուկասը եղել է տեսահոլովակի ռեժիսորը  ։ Նա նշել է, որ ձգտել է ստեղծել  «ջեյնօսթինյան» մթնոլորտ ։
Աղբյուրներ
Կատեգորիա:Սինգլներ այբբենական կարգով Կատեգորիա:1987 սինգլներ Կատեգորիա:Էմի Ուայնհաուսի երգեր Կատեգորիա:Billboard Hot 100 գլխավորած սինգլներ
Քեչելի
Քեչելի, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
F-15E
F-15E Eagle, ամերիկյան արտադրության չորրորդ սերնդի բազմաֆունկցիոնալ կործանիչ։
Ընդհանուր բնութագիր
Ամերիկյան McDonnell Douglas ընկերության կողմից ստեղծված F–15E կործանիչը չորրորդ սերնդի ամերիկյան մարտավարական բազմաֆունկցիոնալ կործանիչ է։ Այն իր ուրույն տեղն ունի բոլոր ժամանակների կործանիչների շարքում։ F–15 կործանիչն ԱՄՆ-ի պատմության այն յուրահատուկ ինքնաթիռներից է (նախորդ փառահեղ Մուսթանգ, Սեյբր, Ֆանտոմ-2 կործանիչների կողքին), որը մեծ համբավ է բերել ԱՄՆ-ի օդուժին։
Առանձնահատկություններ
Թեև F–15E կործանիչը ստեղծվել է հեռավոր 1976 թվականին, սակայն մինչ օրս մնում է բոլոր ժամանակների լավագույն կործանիչներից մեկը։ F–15E կործանիչն իր կիրառության ընթացքում ռեակտիվ դարաշրջանի ամենաահեղ օդային մարտերում (1980-1990-ականների հակամարտություններ) կարողացել է ունենալ ավելի քան 100 օդային հաղթանակ` առանց որևէ կորստի։ Սա չգերազանցված ցուցանիշ է և հավանաբար չի գերազանցվի մրցակիցների կողմից։ Ինքնաթիռի համար պատերազմի դաշտն ամենալուրջ և ամենակարևոր փորձություն է, որը F–15E կործանիչը փառքով է անցել։
Ծանոթագրություններ
Կատեգորիա:Կործանիչներ Կատեգորիա:Boeing ընկերության ինքնաթիռներ Կատեգորիա:Ռազմական ինքնաթիռներ
Լեխի Լանդսբերգ
Լեխի Լանդսբերգ (Landsberg am Lech), կոմունա Գերմանիայի Բավարիա երկրամասում։
Գտնվում է Լեխի Լանդսբերգի վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը ՝ 28 408 մարդ է (2010 թվականի դեկտեմբերի 31–ի տվյալներով )։ Զբաղեցնում է 57,89 կմ² տարածք։ Պաշտոնական կոդ՝  09 1 81 130։ Բաժանված է 6 քաղաքային տարածքների։
Քաղաքում գտնվում է Լանդսբերգ բանտը, որը հայտնի է նրանով, որ այնտեղ ծառայում էր Ադոլֆ Հիտլերը։
Պատկերասրահ
Կատեգորիա:Գերմանիայի բնակավայրեր
Իվան Ամիլախորի
Իվան Գիվիչ (Եգորովիչ) Ամիլախորի, (Ամիլախվարի, Ամիլախվարով) (ივანე გივის ძე ამილახვარი, ,), գեներալ-ադյուտանտ, հեծելազորի գեներալ, Կովկասի ականավոր ռազմական գործիչներից մեկը։
Դմիտրի Ամիլախվարիի պապը ։
Կենսագրություն
Սերում է վրացական հին իշխանական տոհմից, ծնվել է 1829 թվականին ։ Հայրը՝ ենթասպա իշխան Գիվի Բարդզիմովիչ Ամիլախվարի (1810-1861 թվականից հետո), մայրը՝ իշխանուհի Անաստասիա Լուարսաբի Էրիստովան։ Թիֆլիսի վարժարանն ավարտելուց հետո՝ 1850 թվականին, Ամիլախորին ընդունվել Է Նիժնի Նովգորոդի Վյուրտեմբերգի ազատ դրագունյան գունդ, որն այդ ժամանակ գտնվում էր Սուլակի մոտակայքում։ Հաջորդ տարում, այդ գնդի հետ մասնակցել է դեպի Չեչնիա մեծ արշավանքին։
1853 թվականին, ենթասպա Ամիլախորին մասնակցել է Սուլակ գետի և Կումիկյան գարթավայրի՝ Լեռնեցիների հետ բազմաթիվ բախումներին, ընդ որում, առանձնապես ակնառու խիզախություն ցուցաբերեց օգոստոսի 31-ին Չապչակի աշտարակի մոտ տեղի ունեցած մարտում։  Տեսնելով, որ վիրավոր Յունկեր իշխան Ճավճավաձեն շրջապատված է լեռնականներով, Ամիլախորին նետվել է նրա մոտ օգնության, և, մտնելով Լեռնցիների բազմության մեջ, փրկել նրան անխուսափելի թվացող մահվանից, սակայն ինքն էլ ծանր վիրավորվել է․ փամփուշտը դիպել է ձախ ականջի մոտակայքում՝ պարանոցի մոտ և կանգ առել աջի մոտ՝ վնասելով քունքային ոսկորն ու պարանոցային մկանները)։
Այդ վերքը Ամիլախորիին շարքից հանել է շատ կարճ ժամանակով. երկու ամիս անց նա մասնակցել է Բայանդուրի՝ նոյեմբերի 2-ի և Բաշկադիկլարի՝ նոյեմբերի 19 թուրքերի դեմ մարտական գործողություններին։ Բաշկադիկլարի ճակատամարտի ժամանակ Ամիլախորիի ձին սպանվել է, և նա ստիպված է եղել անցել այդ երկար տարածությունը քայլելով։ Այդ մարտերում քաջություն և անվեհեր սխրանքներ ցուցաբերելու համար ենթասպա Ամիլախորին ստացավ նոր՝ պորուչիկի զինվորական կոչում։
Ռիմմի
Ռիմմի (Rimmi), գյուղ Էստոնիայի Վիրումաա նահանգի Անցլա շրջանում։
Իվան Ամիլախորի
Կենսագրություն
1854 թվականին Ամիլախորին եղել է Իշխան Անդրոնիկովի Գուրիայի ջոկատի կազմում, որի հետ մասնակցել է Օզուրգեթների վրա հարձակման մարտական գործողություններում, մասնակցել է բազմաթիվ գործերի և բախումների, բայց հատկապես աչքի է ընկել 1854 թվականի հունիսի 4-ին Չոլոկում տեղի ունեցած ճակատամարտում, որտեղ ռուսական զորքերի կողմից ոչնչացվել է Սելիմ փաշայի թուրքական կորպուսը։ Այդ մարտում վրացական հեծյալ զորագունդը, որը ձևավորվել և ուսանել է Ամիլախորիի մոտ, նրա ղեկավարությամբ նետվել է ռազմի դաշտ՝ կուրցիներին օգնության։ Հարձակման ընթացքում բախվել է թուրքական գումարտակի հետ և բառացիորեն կոտորել այն՝ գրավելով կարևորագույն դրոշը, 3 վաշտային գվարդիական կրծքանշան և մեկ գործիք։ Դրուժինան անմիջապես արժանացել է Գեորգիևսկյան դրոշին, Իսկ Ամիլախորին ստացել է շտաբի կապիտանի կոչում և Սուրբ Աննայի 4-րդ աստիճանի շքանշան։
Ռիմմի
2011 թվականի տվյալներով գյուղում բնակվում էր 80 մարդ։
Իվան Ամիլախորի
Կենսագրություն
1855 թվականին, Ամիլախորին, չնայած այն բանի, որ դեռ 4 տարուց քիչ է ծառայության մեջ, ստացել է հեծելավաշտ, որը լինելու է իր ենթակայության տակ։ Նա իր Էսկանդրոնի հետ Ալեքսանդրապոլի ջոկատի կազմում մասնակցել է Կարսի պաշարման մարտական գործողություններին։ Այդ զինված պայքարում քաջույան համար ստացել է Սուրբ Ստանիսլավի 3-րդ աստիճանի շքանշան։
Ռիմմի
Արտաքին հղումներ
Կատեգորիա:Էստոնիայի Վիրումաա նահանգի Անցլա շրջանի բնակավայրեր Կատեգորիա:Էստոնիայի գյուղեր
Իվան Ամիլախորի
Կենսագրություն
1856 թվականին Ամիլախորիի ռազմական գործունեությունը տեղափոխվեց Մեծ Չեչնիա, որտեղ գրեթե անընդմեջ մասնակցել է բազմաթիվ արշավանքների մինչև 1860 թվականը։ Ընդ որում՝ 1857 թվականի իր սխրանքների համար նա ստացել է կապիտակի զինվորական կոչում։ 1858 և 1859 թվականներին Ամիլխորին երկու անգամ արժանացել է Գևորգյան խաչին։ 1858 թվականին նա իր երկու էսկադրոններով և հարյուրավոր կազակներով ոչ միայն կանգնեցրեցին թշնամու 10-հազարանոց բանակի գրոհը դեպի Շամիլյա, այլև կոտորեց թշնամու հետևակային ջոկատը։ 1859 թվականին Դոլցեի ագարակի մոտակայքում տեղի ունեցած ռազմականգործողություններում Իվանի հեծյալ ջոկատը ջախջախում է թշնամական գնդին։ Փառահեղ հաղթանակի համար Ամիլախորին այս անգամ ստացավ ոսկե սուր՝ «քաջության համար» գրությամբ։ Գեորգիևյան խաչի արժանացել են ջոկատի պետը՝ գնդապետ Նոստիցը և փոխգնդապետը՝ Արցու Չերմոևը։ Ամիլախորին արժանացել է մայորի զինվորական կոչման։
1860-1864 թվականներին Արևելյան Կովկասը հնազադեցված էր, և այդ ժամանակ Ամիլախորին գործուն մասնակցություն ունեցավ Արևմտյան նվաճումներին։ Այստեղ՝ Կովկասում իրականացրած փայլուն մարտական գործողությունների համար վրացի առաջնորդը ստացել է նոր կոչում։ Նախկին մայոր Ամիլախորին ստացել է փոխգնդապետի զինվորական կոչում և պարգևատվել է Սուրբ Աննայի 2-րդ և Սուրբ Ստանսիլավի 3-րդ աստիճանի շքանշաններ։
Մարտական ծառայությունն այնքան է առաջ քաշել Ամիլախորիին հասակակիցների շարքերից, որ 1864 թվականին նա արաժանացել է գնդապետի կոչմանը իր ծառայության 12-րդ տարում։ Նա նաև նշանակվել է Նիժնի Նովգորոդի գնդի հրամանատար։
1869 թվականին Ամիլախորիին կանչեցին Սանկտ Պետերբուրգ ՝ մասնակցելու գվարդիայի ճամբարային հավաքին։ 1871 թվականին Ամիլախորին, ըստ ժողովրդի ցանկության, գործուղվել է Շտուտգարտ՝ իր՝ Նիժնի Նովգորոդի գնդի փայլուն հրամանատարության 25-ամյակի կապակցությամբ շնորհավորանք ստանալու համար։ Հետո այցելել է Փարիզը գրաված գերմանական բանակ։ Այստեղ Գերմանիայի կայսրը Ամիլախորիին բացառիկ ուշադրության է դարձրել։
1877-1878 թվականներին ռուս-թուրքական պատերազմի ժամանակ գնդապետ Ամիլախորին նշանակվել է Կովկաս-թուրքական սահմանին գործող առանձին կորպուսի հրամանատար։ Ամիլախորին գլխավորել է 3-րդ, իսկ հետո 4-րդ հավաքագրված-հեծելազորային դիվիզիաները ։ Գեներալ Տեր-Ղուկասովի ջոկատի կազմում անցնելով սահմանը՝ Ամիլախորին գնդի հետ հետևողականորեն գրավել է Բայազետը, Դիադինը։ Լինելով Երևանյան ջոկատի թռչող շարասյան պետ, իսկ հետո նաև նրա Ավանգարդի պետ՝ Ամիլախորին գրավել է Կարա Կիլիսուն, Ալաշկերտն ու Զեյդեկյանը։
Ամիլախորիի՝ նույն ջոկատի հեծելազորի պետի պաշտոնում նշանակվելը ընդլայնեց նրա մարտական գործունեություննը։ Նա իր նր ջոկատի հետ մասնակցել է Դրամդաղի, Դայարի ճակատամարտերին։ Օգնել է Բայազետի կայզորի պետին դուրս գալ շրջափակմումից, կարևոր դեր է ունեցել պատմության մեջ ամենակարևոր իրադարձություններից մեկի՝ Հասան Կալայի գիշերային գրավման մեջ։ Հասան Կալայի գրավումից հետո մասնակցել է Էրզրումի գրավմանը, որը հանճարեղ հաղթանակ է ստրատեգիական կարևոր նշանակություն ունեցաող Էրզրումը գրավելու համար։ Հասան Կալան, ռուս դրամատուրգ Պուշկինի կողմից անվանվել է նաև Էրզրումի բանալի։ Մի շարք սխրանքների համար Ամիլախորին պարգևատրվել է Սուրբ Վլադիմիր անվան 3-րդ, Ս. Ստանիսլավ անվան 1-ին և Սուրբ Աննայի 1-ին աստիճանի շքանշաններով։ 1878 թվականի դեկտեմբերի 23-ին արժանացել է Սուրբ Գևորգի անվան-րդ աստիճանի շքանշանին։
1879 թվականին Ամիլախորին նշանակվել է Կովկասյան 3-րդ հեծելազորային դիվիզիայի պետ։ 1881-1893 թվականներին Ամիլախորին ղեկավարել է Կովկասյան կազակական և Կովկասյան հեծելազորային 2-րդ դիվիզիաները, Ընդ որում՝ 1882 թվականին արժանացել է Սուրբ Վլադիմիր 2-րդ աստիճանի շքանշանի, 1883 թվականի մայիսի 15-ին ստացել է գեներալ-լեյտենանտի նոր կոչում, իսկ 1884 թվականին ընդունվել Է Նիժնի Նովգորոդի դրագունյան գնդի ցուցակներում։
Ամիլախորիի ողջ ծառայության միակ խաղաղ շրջանը կարելի է նշել 1886 թվականը՝ Չեչնիայի անարյուն հնազանդեցումը։ Կովկասյան բնակիչների վրա զինապարտության տարածման մասին կեղծ լուրերի ազդեցության տակ տեղի բնակչությունը ապստամբել էր։ Արյունոտ պայթյուն էր սպասվում ամեն րոպե։  Իշխան Ամիլախորին հանձնարարել է բարեկամորեն զսպել բնակչությանը։ Նա եկել է Չեչնիա և իր բարոյական ազդեցությամբ վերականգնել է անդորրը։ Նույն տարում Ամիլախորին ստացել է Սպիտակ արծվի շքանշան։
1893 թվականին Ամիլախորին նշանակվեց Կովկասյան բանակային կորպուսի հրամանատար, 1896-ին՝ հեծելազորի հրամանատար, իսկ հաջորդ տարի հանձնեց կորպուսը՝ նշանակվելով Կովկասյան ռազմական օկրուգի զորքերի գլխավոր հրամանատար։  1899 թվականին Ամիլախորին պարգևատրվել է Սուրբ Ալեքսանդր Նևսկու շքանշանով, իսկ երկու տարի անց ստացել է մի շարք բացառիկ պարգևներ։ Նիժնի Նովգորոդի դրագունյան գնդի 200-րդ տարելիցի առիթով Իվան Գիվիչը նշանակվեց նիժնինովգորոդյան գնդի գեներալ ադյուտանտ։
Այնուհետև, սպայական պաշտոններում իր ծառայության 50-ամյա հոբելյանի օրը, Ամիլախորին արժանացել է Սուրբ Վլադիմիրի 1-ին աստիճանի շքանշանի։ 1904-ին վետերանը կրկին ստիպված եղավ հանդես գալ որպես խռովություն խաղաղարար․ նա ժամանակավոր նշանակվեց Բաքվի գեներալ-նահանգապետ և իր ազդեցությամբ նպաստեց ամբոխի հանգստացմանը։ Վատ առողջությունը ստիպեց Ամիլախորիին մեկնել հայրենիք՝ Գորի։ Բայց այստեղ էլ Ամիլախորին ստիպված էր խաղաղացնել տեղի բնակչությունը և նրան հանգստության կոչ անել։  1905 թվականի օգոստոսի 29-ին նա մահացավ։
Ամիլախորին համարվել էր Կովկասյան բանակի պատրիարք և նրա ուսուցիչը, որը հատուկ ուշադրություն էր դարձնում զորքերի ոգու բարոյական դաստիարակությանը։ 25 տարեկանում Իշխան Ամիլախորին իր ձևավորած վրացական ձիաքարշ դրուժինայում իսկական կարգապահություն է ստեղծել և կոտորել թշնամիներին։ Նա ոգևորում էր իր զինվորներին հետևյալ ձևով․ «Որպեսզի արժանի լինեք ռազմիկի բարձր կոչմանը և չնմանվեք վայրի լեզգիներին, դուք նախևառաջ պետք է հրաժարվեք ամեն տեսակի որսից։  Ձեր որսը՝ թնդանոթներն ու թշնամական դրոշներն են, նրանց հետ, դուք ձեռք չեք բերի նյութական հարստություն, բայց ձեռք կբերեք այն, ինչ դուք չեք կարող գնել որևէ գումարով․ ռազմիկի պատիվը և անմահ անունը ժողովրդի մեջ» ։
Երիտասարդ սերնդին իշխան Ամիլախորին մշտապես ասել է․ «Զորքը պետք է իր մարտական ուժը վերցնի միայն իր հոգևոր, բարոյական արժեքների մեջ, այլ ոչ թե փնտրի այն հակառակորդի նկատմամբ նյութական կամ թվային գերազանցության մեջ։  Իհարկե, նման պայմաններում էլ, եթե հրահանգները պատշաճ բարձրության վրա չկանգնեն, զորքերը կարող է ձախողվել, բայց դրանք չեն կարող ցրվել, կարող են մեռնել, բայց գերի չեն տրվի տասնյակ հազարներով։ Կովկասյան հին դաստիարակության այս համակարգը պետք է հիշել ու ամուր հիշել» ։
Գրականություն
Կատեգորիա:Ռուս գեներալներ Կատեգորիա:Ռուս ռազմական գործիչներ
Մալի Յաբլոնեց
Մալի Յաբլոնեց (Малий Яблунець), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Մալի Յաբլոնեց գյուղում բնակվում էր 199 մարդ։ Բնակավայրը զբաղեցնում է 1213 կմ² տարածք։ Բնակչության խտությունը կազմում էր 164,06 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Եմելչևի շրջանի բնակավայրեր Կատեգորիա:Ուկրաինայի գյուղեր
Կարեն Իսկանդարյան
Կարեն Լենդրուշի Իսկանդարյան (8 հուլիսի, 1972, Զառիթափ, Վայոց ձորի մարզ - 2 հոկտեմբերի, 1992, Հաթերք, Լաչին), հայ ազատամարտիկ, Արցախյան պատերազմի մասնակից։
Կենսագրություն
Ծնվել է 1972 թվականի հուլիսի 8-ին Վայոց ձորի մարզի Զառիթափ գյուղում։ 1982 թվականից հաճախել է գյուղի միջնակարգ դպրոց։ 1990 թվականին ավարտելով միջնակարգ դպրոցի 8-ամյա կրթությունը՝ մեկնել է Երևան և ընդունվել տեխնիկում։ 1991 թվականին ավարտելով տեխնիկումը՝ ստացել է կինոմեխանիկի մասնագիտություն։ Տեխնիկումն ավարտելուց հետո ընդունվել է Երևանի ժողովրդական տնտեսության ինստիտուտի հեռակա ուսուցման ֆակուլտետը։ 1992 թվականին, երբ 2-րդ կուրսի ուսանող էր, սկսվում է առաջին զորահավաքը, և Կարենը մի խումբ ընկերների հետ մեկնում է ռազմաճակատ։ Մասնակցել է մի շարք ռազմական օպերացիաների, այդ թվում՝ Հաթերքի, Վաղուհասի, Հարությունագոմերի համար մղվող մարտերին։ Զոհվել է 1992 թվականի հոկտեմբերի 2-ին Լաչինի միջանցքի ազատագրման ժամանակ՝ Հաթերքի համար մղվող ճակատամարտում։ Հետմահու պարգևատրվել է տարբեր մեդալներով, շքանշաններով։ Կարենի հայրենի գյուղում՝ Զառիթափում, կանգնեցված է նրա անունը կրող հուշաքար, և ստեղծվել է հիշատակի անկյուն։
Կատեգորիա:Արցախյան պատերազմի մասնակիցներ հայկական կողմից Կատեգորիա:ՀՊՏՀ զոհված ուսանող-ազատամարտիկներ Կատեգորիա:Հայ ազատամարտիկներ Կատեգորիա:Հուլիսի 8 ծնունդներ Կատեգորիա:1972 ծնունդներ Կատեգորիա:Հոկտեմբերի 2 մահեր Կատեգորիա:1992 մահեր Կատեգորիա:Զառիթափ գյուղում ծնվածներ
Ռոևո (գյուղ, Կրեմենչուգի շրջան)
Ռոևո (Ройове), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Ռոևո գյուղում բնակվում էր 171 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կրեմենչուգի շրջանի բնակավայրեր Կատեգորիա:Ուկրաինայի գյուղեր
Ժերիկո
Ժերիկո (Jericó), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Կատոլե դու Ռոշայի գավառի կազմի մեջ։ Բնակչությունը կազմում է 7539 մարդ՝ 2006 թվականի տվյալներով։ Գրավում է 179,311 կմ2 տարածք։ Բնակչության խտությունը՝ 42,0 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Վիդերնայա Վիսկա
Վիդերնայա Վիսկա (Выдерная Виска), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սոյմա գետի ձախ ափից 22 կմ հեռավորության վրա։ Գետի երկարությունը կազմում է 15 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Գրուշևկա (Զիմովնիկի շրջան)
Գրուշևկա (Грушевка), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Լենինսկի գյուղական համայնքի կազմի մեջ։
Կատեգորիա:Ռոստովի մարզի Զիմովնիկի շրջանի բնակավայրեր
Կրիստիան Կիվու
Քրիստիան Կիվու (Cristian Eugen Chivu, ), Ինտեր Միլան ակումբի և Ռումինիայի ֆուտբոլի ազգային հավաքականի ֆուտբոլիստ։
Ռեշիցա
Նոմինալ պաշտպան, ով կարող է խաղալ նաև կիսապաշտպանությունում։ Իր պրոֆեսիոնալ կարիերան Կիվուն սկսել է իր հարազատ քաղաքի ակումբում՝ ‘‘Ռեշիցայում’’ 1996 թվականին, իսկ 1998 թվականին տեղափոխվել է Կրայովիի ‘‘Ունիվերսիտատիա’’։ Այնտեղ նրան նկատեցին Նիդերլանդական ուժեղագույն ակումբներից մեկը՝ Ամստերդամի Այաքսը և նրա հետ պայմանագիր կնքեցին 1999 թվականին։
Այաքս
Այաքսի կազմում Կրիստիանը նշանակալի հաջողությունների հասավ՝ խաղալով ձախ պաշտպանի դիրքում։ 2001 թվականին թիմի գլխավոր մարզիչ Ռոնալդ Կումանը Կիվուին նշանակեց թիմի ավագ։ Նրա ավագ լինելու ժամանակահատվածում Այաքսը Հոլանդիայի առաջնության առաջատարն էր և հասավ նաև Չեմպիոնների Լիգայի քառորդ եզրափակիչ 2002 թվականին։ Այաքսի Կազմում Կիվուն անցկացրեց 107 հանդիպում և դարձավ 13 գոլի հեղինակ։
Ռոմա
2003 թվականին ռումինացի պաշտպանը տեղափոխվեց իտալական Ռոմա։ Այս տրանսֆերի արժեքը Ռոմայի համար կազմեց 21 միլիոն եվրո։ Ռոմայի կազմում Կիվուն հանդես եկավ մինչ 2007 թվականը՝ անցկացնելով 85 հանդիպում և խփլով 6 գնդակ։
Ինտեր
2007 թվականի հուլիսի 27-ին Կիվուն 5 տարվա պայմանագիր կնքեց Ինտերի հետ, տրանսֆերն արժեցավ 16 միլիոն եվրո, բացի այդ Ռոման ստացավ Իտալիայի երիտասարդական թիմի պաշտպան Մարկո Անդրեոլլիին։ 2012 թվականին Ինտերը երկարաձգեց պայմանագիրը Կիվուի հետ երկու տարով և երրորդ տարվա հնարավորությամբ։ Ընդհանուր առմամբ Ինտերի կազմում մինչ 2012/13 մրցաշրջանը անցկացրել է 105 հանդիպում և դարձել 2 գոլի հեղինակ։ 2010 թվականի հունվարի 6-ին Կիևոյի դեմ խաղում գլխի ծանր վնասվածք ստացավ՝ Կիևոյի հարձակվող Սերժո Պելլիսսեի հետ օդային պայքարում։ Խաղից անմիջապես հետո Կիվուն հոսպիտալացվեց և Վերոնայի հիվանդանոցում նրա հաջող վիրահատեցին։ Այդ վնասվածքից հետո Կիվուն ստիպված է խաղալ հատուկ պաշտպանից սաղավարտով։ Իր վերջին հանդիպումը Ինտերի կազմում Կիվուն անցկացրեց 2013 թվականի մայիսի 5-ին։ 2014 թվականի հունվարի վերջին Կիվուն որոշեց ավարտել կարիերան։ Նրա խոսքերով իր որոշման հիմնական պատճառը առողջությունն է Մարտի 31-ին Կիվուն խզեց պայմանագիրը Ինտերի հետ, որից հետո հայտարարեց կարիերան ավարտելու մասին լուրը ։
Միջազգային
Ռումինիայի ազգային հավաքականի կազմում Կիվուն իր նորամուտը նշել է 1999 թվականին Կիպրոսի հավաքականի դեմ խաղում։ Այդ ժամանակվանից դարձել է հավաքականի առաջատարներից մեկը։ 2011 թվականի մայիսին Կիվուն հայտարարեց, որ ավարտում է ելույթները հավաքականի կազմում։ Նրա վերջին խաղը Ռումինիայի կազմում տեղի է ունեցել 2010 թվականի նոյեմբերի 17-ին՝ Իտալիայի դեմ (1։1)։
Ծանոթագրություններ
Կատեգորիա:Ֆուտբոլիստներ այբբենական կարգով Կատեգորիա:1980 ծնունդներ Կատեգորիա:Հոկտեմբերի 26 ծնունդներ Կատեգորիա:Ռոմայի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ռումինացի ֆուտբոլիստներ Կատեգորիա:Այաքսի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Չուբուկարան (գյուղ, Սկալբաշևսկի գյուղխորհուրդ)
Չուբուկարան (Чубукаран, Сыбыҡаран), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 27 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելեբեևսկի շրջանի բնակավայրեր
Եվ արձագանքեցին լեռները
Եվ արձագանքեցին լեռները, վեպ՝ գրված աֆղանա-ամերիկացի գրող Խալեդ Հոսեյնիի կողմից, հրատարակվել է 2013 թվականին։ Լինելով հեղինակի երրորդ գիրքը՝ այն հստակ շեղվում է Հոսեյնի առաջին երկու գրքերի ոճից, որոնք չէին կենտրոնանում կոնկրետ որևէ կերպարի վրա։ Գիրքը նման է կարճ պատմությունների հավաքածուի, ընդ որում՝ 9 գլուխներից յուրաքանչյուրը պատվում է առանձին կերպարի կողմից։ Սյուժեի առանցքային գիծը 10 տարեկան Աբդուլլայի և նրա 3 տարեկան քրոջ՝ Փարիի ճակատագիրն է։ Հայրը որոշում է աղջնակին վաճառել Քաբուլում բնակվող մի անզավակ զույգի։ Հենց այս որոշումն էլ իրար է կապում բոլոր պատմությունները։
Հոսեյնի ջանացել է ստեղծել առավել բարդ և բարոյապես անորոշ կերպարներ։ Շարունակելով նախորդ երկու՝ «Օդապարուկ թռցնողը» և «Հազար չքնաղ արևներ» վեպերում արծարծված թեման՝ գիրքը կենտրոնանում է քույր֊եղբայր համերաշխ հարաբերությունների վրա։ Աբդուլլայից և Փարիից բացի կան նաև այլ հերոսներ․ երեխաների խորթ մայրը՝ Փարվանան և նրա հաշմանդամ քույրը՝ Մասուման, ինչպես նաև աֆղանա֊ամերիկացի բժիշկ Իդրիսն ու նրա զարմիկ Թիմուրը։
Քանի որ Եվ արձագանքեցին լեռները վեպը վեց տարվա ընթացքում հրատարակված առաջին գիրքն է Հոսեյնի կողմից, այն ուներ բավականին մեծ պահանջարկ ։ Նախքան հրատարակվելը վեպը ստացավ դրական արձագանքներ և հայտնվեց Amazon.comի լավագույն տասնյակում ։ Ունենալով մոտավորապես 3 միլիոն վաճառված օրինակ, այն հետագայում դարձավ բեսթսելլեր ։
Վեպը հայերեն թարգմանվել և հրատարակվել է 2016 թվականին ։
Մտահղացումը և հրապարակումը
Հոսեյնին վեպի սյուժեն մտածել էր դեռևս 2007 թվականին, երբ ՄԱԿ-ի Փախստականների հարցերով գերագույն հանձնակատարի գրասենյակի հետ մեկնել էր Աֆղանստան։ Այնտեղ նա տարբեր պատմություններ է լսում մանկահասակ երեխաների մահացությունների մասին, որոնց հիմնական պատճառը ցրտահարությունն է։ Հենց սա էլ իր նոր վեպի սյուժեիի հիմքն է հանդիսանում. հայրը որոշում է վաճառել դստերը, որ մյուս երեխաները չցրտահարվեն ։ Հոսեյնին նախատեսել էր գրել այս վեպը` իր նախորդ երկու վեպերի նման ավանդական գծային սյուժեով, սակայն գրելու ընթացքում նա որոշեց վեպը ներկայացնել միմյանց փոխկապակցված պատմությունների միջոցով, որոնք պահպանում են ինքնուրույնությունը և ներկայացված են բազմաթիվ կերպարներով։ Հոսեյնին բազմիցս խոստովանել է, որ Աֆղանստան կատարած հետագա այցերը իր կամքից անկախ նույնպես նպաստել են վեպի ստեղծմանը ։
Վերնագիրը ծագել է Ուիլյամ Բլեյքի «Անմեղության երգեր» բանաստեղծության հետևյալ տողից. «Եվ բոլոր լեռները արձագանքեցին»։ Գիրքը հրապարակվեց 2013 թվականի մայիսի 21-ին։ Հոսեյնին հինգ շաբաթվա ընթացքում եղավ 41 ամերիկյան քաղաքներում` նպաստելու գրքի վաճառքին։ Գիրքը թարգմանվել է շուրջ 40 լեզուներով, այդ թվում նաև հայերենով։ Վեպը հայերեն թարգմանվել է «Զանգակ» հրատարակչության նախաձեռնությամբ Անուշ Սեդրակյանի կողմից։ Հայերեն տարբերակի շնորհանդեսը տեղի ունեցավ 2016 թվականի մարտի 24-ին ։
Ընդհանուր սյուժեն
Վեպի սյուժեն սկսվում է 1952 թվականին։ Սաբուրը` մի հյուծված գեղջուկ երևակայական Շադբաղ գյուղից, որոշում է վաճառել իր երեքամյա դստերը` Փարիին, մի հարուստ զույգի Քաբուլից, որը չի կարողանում երեխա ունենալ։ Որոշումը կործանարար էր Փարիի եղբոր` Աբդուլլայի համար, ով մեծացնում էր քրոջը մոր մահից հետո։
Հետագա գլուխները պատկերում են, թե ինչպես է «գործարքը» կատարվում։ Երեխաների խորթ մայր Փարվանան մեծացել էր որպես չսիրված երեխա` ի տարբերություն իր երկվորյակ քրոջը` Մասումային։ Մեծապես նախանձելով քրոջը` Փարվանան նպաստում է նրան, որ քույրը ծառից ընկնում է և ողջ կյանքում այլևս չի կարողանում քայլել։ Փարվանան հետագա տարիներին խնամում է հաշմանդամ քրոջը, մինչ վերջինս խնդրում է օգնել իրեն ինքնասպան լինել և ամուսնանալ Սաբուրի հետ։ Քույրերի մեծ եղբայր Նաբին որոշում է լքել Շադբաղը` մեկնելով Քաբուլ, ուր աշխատանքի է անցնում Վահդատիների ընտանիքում և կուրորեն սիրահարվում է Սուլեյման Վահդատիի կնոջը` Նիլային։ Տեղեկանալով, որ Նիլան ամուլ է` Նաբին առաջարկում է գնել իր քրոջ խորթ դստերը։
Մինչդեռ Վահդատիի հարևանները իրենց երեխաների հետ հեռանում են Աֆղանստանից խորհրդային ներխուժումից հետո։ Զարմիկներ Իդրիսը և Թիմուրը 2003 թվականին վերադառնում են Քաբուլ` վերականգնելու իրենց ընտանիքի ունեցվածքը։ Այստեղ Թիմուրը ցուցադրաբար օգնություն է ցուցաբերում կարիքավորներին, մինչդեռ Իդրիսը կապվում է ծանր վնասվածքներ ստացած մանկահասակ Ռոշիի հետ, ում ընտանիքը դաժանաբար սպանվել էր աղջկա հորեղբոր կողմից։ Աֆղանստանում Իդրիսը խոստանում է զբաղվել Ռոշիի հետագա բուժումով, սակայն ԱՄՆ վերադառնալով` առօրյա հոգսերը նպաստում են, որ նա մոռանա իր խոստման մասին։ Տարիներ անց նա հանդիպում է Ռոշիին, ով իր ամենավաճառվող գիրքն էր մակագրում` նվիրված իրեն որդեգրած կնոջը և Թիմուրին, ով վճարել էր իր բուժման համար։
Փարիզում բնակվող Նիլան, դժգոհ լինելով սեփական կյանքից, պարբերաբար սիրեկաններ է փոխում, հարբում է և Փարիին սկսում է համարել իր «պատիժը»։ Նա հարցազրույցներից մեկում իր կյանքի անհայտ մանրամասներն է բացահայտում։ 1974 թվականին Նիլան ինքնասպան է լինում։ Փարին ի վերջո տեղեկանում է, որ նա Նիլայի կենսաբանական դուստրը չէ և որոշում է մեկնել Աֆղանստան և գտնել իր հարազատներին։ Սակայն, նա հետաձգում է իր ճանապարհորդությունը ամուսնանալու և հղի լինելու պատճառով։ Երեք երեխա ունենալուց և այրիանալուց հետո` 48 տարեկանում` 2010 թվականին, Փարին Նաբիի նամակից տեղեկանում է իր որդեգրման մանրամասների մասին։
Հետագա գլուխներից մեկը պատկերում է Ադելին, ով հարուստ գործարարի և հրամանատարի որդի է։ Վերջինս բացահայտում է, որ հայրը «կեղտոտ» գործերով է զբաղված, և իրենց տունը կառուցված է այն հողի վրա, որ պատկանում է Սաբուրին և իր ընտանիքին։ Գլուխներից մյուսը պատմում է Մարկոսի մասին, ով հույն պլաստիկ վիրաբույժ էր, որը ժամանել էր Քաբուլ` մարդասիրական աշխատանք կատարելու նպատակով։ Վերջին գլուխը պատմում է Աբդուլլայի դուստրը։ Աբդուլլան և Փարին տասնյակ տարիներ անց վերամիավորվում են Կալիֆոռնիայում, սակայն, Աբդուլլան, ով տառապում է Ալցհայմերի հիվանդությամբ, չի կարողանում հիշել իր քրոջը։
Կերպարներ
Խալեդ Հոսեյնի պատմությունը պատմում է սահուն կերպով՝ այն բաժանելով մասերի։ Ինը գլուխներից յուրաքանչյուրը պատմվում է առանձին կերպարի կողմից և ապահովում է կապը մյուսների հետ։ Լոս Անջելես Թայմսի գրաքննադատ Ուենդի Սմիթը վեպի ոճը համեմատել է Հազար ու մի գիշեր գրքի ոճի հետ։
Թեմաներ
Հեղինակը նշում է, որ վեպի գլխավոր թեմաներն են ցավը, սերը, ընտանեկան սերը։ Եղբայր ու քույր Աբդուլլայի և Փարիի բաժանությունը «գրքի սիրտն է» ։ Ժամանակի ընթացքում երկուսն էլ դառնում են զոհեր։ Աբդուլլան, ով ավելի մեծ է և հիշում է Փարիին, կյանքի ողջ ընթացքը տառապում է նրա կորստից, մինչդեռ Փարին ավելի փոքր է և կարողանում է մոռանալ իր եղբորը։ Սակայն վեպի վերջում Փարին տեղեկանում է, որ որդեգրված է և եղբայր ունի, որին գտնում է ԱՄՆ–ում միայն այն ժամանակ, երբ վերջինս տառապում է Ալցայմերի հիվանդությամբ և մոռացել է նրան։ Հոսեյնին նշել է. «Բազմիցս հարց է առաջանում` արդյո՞ք հիշողությունը շնորհ է, որը պաշտպանում է այն ամենը, ինչը հաճելի է քեզ, թե չարիք է, որը ստիպում է քեզ վերապրել կյանքիդ ամենացավոտ դրվագները` ծանր աշխատանքը, պայքարը, վիշտը» ։ Դեպքերի այս համակցությունը վեպը վերածում են «գլպիվայր շուռ եկած հեքիաթանման ինչ–որ պատմության» ։
Ռաֆիա Զաքարիան` Amnesty International–ի տնօրենը, գտնում է, որ վեպում արծարվում են նաև մեղավորության և երախտագիտության թեմաները` ներկայացված Փարվանայի և Մասումայի պատմությամբ, ինչպես նաև կախվածությունը և հավատարմությունը` Նաբիի պատմությամբ։
Վեպի հայերեն տարբերակի հեղինակ Անուշ Սեդրակյանի կարծիքով վեպի գլխավոր թեմաներից մեկը ճակատագրի անխուսափելիությունն է. «Բոլոր հերոսներն ինչ-որ բանից փախչում են. մեկը՝ իրենից, մյուսը՝ գաղթից, երրորդը՝ պատերազմից, չորրորդը՝ իր սիրուց… և բոլորը հետո գալիս հանգում են նույն կետին՝ ապացուցելով, որ ճակատագրից չես փախչի։ Դա արևելյան մեկնաբանությունն է։ Եվրոպացին անպայման կասեր, որ ճակատագրից կարելի է փախչել» ։
Բոլշայա ռոսիյսկայա էնցիկլոպեդիա (հրատարակչություն)
Բոլշայա ռոսիյսկայա էնցիկլոպեդիա (Большая российская энциклопедия - Ռուսական մեծ հանրագիտարան, մինչև 1992 թվականը՝ «Սովետսկայա էնցիկլոպեդիա» [Советская энциклопедия - Խորհրդային հանրագիտարան]), սկզբնապես խորհրդային, հետագայում՝ ռուսական գիտա-տեղեկատու գրականության խոշորագույն հրատարակչություն։
Հիմնադրվել է 1925 թվականին, Մոսկվայում՝ հանրագիտարանների հրատարակման համար, 1930 թվականին վերակառուցվել է Պետական՝ բառարանա-հանրագիտական հրատարակչության, 1935 – 1949 թվականներին՝ «Խորհրդային հանրագիտարան» պետական ինստիտուտի, 1949 – 1959 թվականներին՝ «Խորհրդային մեծ հանրագիտարանի» պետական գիտական հրատարակչության, 1959 – 1963 թվականներին՝ «Խորհրդային հանրագիտարան» պետական գիտական հրատարակչության, 1963 թվականից՝ «Խորհրդային հանրագիտարան» հրատարակչության։ Լույս է ընծայել բազմահատոր համապարփակ և ճյուղային միահատոր հանրագիտարաններ, հանրագիտական բառարաններ, գիտության, տեխնիկայի և մշակույթի տարբեր բնագավառների գծով տեղեկատուներ։
Համապարփակ հանրագիտական հրատարակություններն են եղել Սովետական մեծ հանրագիտարանը (3 հրատարակություն), Խորհրդային փոքր հանրագիտարանը (3 հրատարակություն), Հանրագիտական բառարանը (3 հրատարակություն) Խորհրդային մեծ հանրագիտարանի տարեգիրքը (1957 թվականից)։ Ճյուղային հանրագիտական հրատարակություններից են՝ Սովետական պատմական, Փիլիսոփայական, Մանկավարժական, Տնտեսագիտական, Բժշկական մեծ (3 հրատարակություն), Բժշկական փոքր, Գյուղատնտեսական, Անասնաբուժական, Գրականության համառոտ, Թատերական, Երաժշտական և այլ հանրագիտարաններ։
Հետխորհրդային տարիներին գործում է որպես շահույթ չհետապնդող կազմակերպություն .։
Ծանոթագրություններ
Կատեգորիա:Հրատարակչություններ Կատեգորիա:1925 հիմնադրված հրատարակչություններ
Մադաթաշենի պատմության և մշակույթի անշարժ հուշարձանների ցանկ (Ասկերանի շրջան)
Այս հոդվածը ներկայացնում է Արցախի Հանրապետության Ասկերանի շրջանի Մադաթաշեն գյուղի պատմության և մշակույթի հուշարձանների ցանկը ։ Ցանկում ներառված է ընդամենը 6 հուշարձան։
Ծանոթագրություններ
Կատեգորիա:Ասկերանի շրջանի հուշարձանների ցանկեր
Մետակրիլաթթու
Մետակրիլաթթու, a-մեթիլակրիլաթթու, СН2= С (СН3)—СООН, չհագեցած միահիմն կարբոնաթթու։ Սուր հոտով, անգույն հեղուկ է, հալման ջերմաստի ճանը՝ 16°С, եռմանը՝ 160, 5°С, խտությունը՝ 1015, 3 կգ/մ³ (20°С-ում)։ Լուծվում է ջրում և օրգանական լուծիչներում։ Մետակրիլաթթուն նատրիումի ամալգամով վերականգնվում է իզոկարագաթթվի, հիմքերի և սպիրտների հետ առաջացնում է մետակրիլատներ [CH2= C (CH3)—COOR]։ Հեշտությամբ պոլիմերվում է՝ առաջացնելով պոլիմետակրիլաթթու, որն անգույն, փխրուն, խիստ խոնավածուծ նյութ է։ Արդյունաբերության մեջ մետակրիլաթթու ստանում են ացետոնից և կապտաթթվից։ Մետակրիլաթթու և նրա ածանցյալներն օգտագործվում են պոլիմերային նյութեր ստանալու համար։ Առավել նշանակություն ունի մեթիիմետակրիլատը, որն օգտագործվում է օրգանական ապակու, կարբօքսիլատային կաուչուկների, անբեկոր ապակու, սոսինձների, իոնափոխանակային խեժերի արտադրության մեջ։ Պոլիմետակրիլաթթվի աղերն օգտագործվում են որպես էմուլգատորներ։
Ծանոթագրություններ
Կատեգորիա:Մոնոմերներ Կատեգորիա:Կարբոնաթթուներ
Քեչեյուրդ
Քեչեյուրդ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Դոնեցկի (Զիմովնիկի շրջան)
Դոնեցկի (Донецкий), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Զիմովնիկովսկի գյուղական համայնքի կազմի մեջ։
Կատեգորիա:Ռոստովի մարզի Զիմովնիկի շրջանի բնակավայրեր
(9319) Հարցել
(9319) Հարցել (Hartzell), աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 14-ին Շելտ Բասի կողմից Սերո Տոլոլոյում ։
Միջին հեռավորությունը Արեգակից կազմում է 2,247069 ա. մ., առավելագույնը մոտենում է 1,9021 ա. մ. հեռավորության վրա և հեռանում 2,592 ա. մ. ։ Արեգակի շուրջ մեկ ամբողջական պտույտ է կատարում 1230,33 երկրային օրվա ընթացքում, իր ուղեծրով շարժվելով միջինում 0,292604 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,94° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ես այլևս երբեք չեմ վերադառնա այստեղ
«Ես այլևս երբեք չեմ վերադառնա այստեղ» («Я сюда больше никогда не вернусь») կամ «Լյուբա» («Люба»), 1990 թվականի խորհրդային կարճամետրաժ ֆիլմ, որը նկարահանել է Ռոլան Բիկովը ՅՈՒՆԵՍԿՕ-ի պատվերով «Ինչպես են երեխաները» (Comment vont les enfants, How Are the Kids?) ալմանախի համար։ Բիկովի վերջին աշխատանքն է որպես կինոռեժիսոր։
Սյուժե
Ալկոհոլամոլ մայրը ծեծում և տնից վռնդում է վեցամյա Լյուբային։ Երեխան փախչում է անտառի մի անկյուն, որտեղ թաքցնում է իր խաղալիքները։ Նա խաղում է նրանց հետ՝ կրկնօրինակելով իր կյանքը՝ լի մղձավանջներով, ծեծով և մոր հայհոյանքներով։ Նա պարզապես այլ բան չգիտի։ Հետո նա գնում է տուն, բայց հիշում է, թե ինչ է իրեն սպասում։ Գոռալով՝ «Ես այլևս չեմ վերադառնա այստեղ»՝ աղջիկը ժայռից նետվում է գետը և ընկնում երկինք։
Ֆիլմի մասին
Բիկովը ոչ մի կերպ չէր կարողանում գտնել աղջկան գլխավոր դերի համար, մինչև մի անգամ երեխաներին նվիրված հեռուստամարաթոնի ժամանակ տեսնում է Տաշքենդից մի փոքրիկ շլաչք աղջկա։ Նրա ճակատագիրը շատ չէր տարբերվում սցենարից։ Հայրը ծեծել է մորը, երբ նա հղի է եղել Նինայով, իսկ տատը բանտ է ընկել այն բանից հետո, երբ փորձել է պաշտպանել դստերը։ Հայրը լքել է մորը չորս երեխաների հետ, և Նինան հայտնվել է մանկատանը։ Այդ պատճառով էլ Նինան այնքան համոզիչ է խաղացել իր հերոսուհուն։ Նկարահանումներից հետո աղջիկն ապրել է Բուլկովի մոտ, նրան վիրահատել են և շտկել շլությունը, այնուհետև նա բուժվել է տարբեր առողջարաններում։ Ի վերջո, նա վերադարձել է Տաշքենդ և գիշերօթիկ հաստատությունում սովորելուց հետո ավարտել տպագրական տեխնիկումը։ Ամուսնացած չի եղել, ունեցել է երկու երեխա՝ դուստր և որդի ։
Ես զբաղված եմ ինտենսիվ, միշտ ինձ հետաքրքրող ստեղծագործական կյանքով։ Բայց վերջերս աշխատանքներս կարծես չեն նկատվում։ Նախորդ տարիներին բավական էր նկարահանել այնպիսի ֆիլմ, ինչպիսին է «Ես այլևս չեմ վերադառնա այստեղ» («Լյուբա»), որպեսզի բոլորը խոսեին դրա մասին։ Հիմա դրա մասին ոչ մի տող չի գրվել, իսկ չէ՞ որ ֆիլմը ցուցադրվել է մի քանի փառատոններում։ Կարելի էր նկատել գոնե Գեորգի Ռերբերգի աշխատանքը։ Ֆիլմը նկարահանվել է աստվածային ։
Ռոլան Բիկովին ֆիլմը բաժին է հասել միայն ցածր որակի VHS ձայներիզով. այդպես վարվել է նախագիծն իրականացնող ընկերությունը։
Արտաքին հղումներ
Կատեգորիա:Խորհրդային ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:1990 ֆիլմեր Կատեգորիա:Ռուսերեն ֆիլմեր Կատեգորիա:Խորհրդային դրամա ֆիլմեր
Մալոգլումչանկա
Մալոգլումչանկա (Малоглумчанка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Մալոգլումչանկա գյուղում բնակվում էր 139 մարդ։ Բնակավայրը զբաղեցնում է 0,569 կմ² տարածք։ Բնակչության խտությունը կազմում էր 244,29 մարդ/կմ²։
Պանամայի տնտեսություն
Տնտեսական պատմություն
16-րդ դարի սկզբից Պանամայի աշխարհագրական դիրքը երկրին տվել է համեմատական առավելություն։ Իսպանական ամենավաղ ժամանակներից ի վեր, յուրաքանչյուր ափի նավահանգիստները և նրանց միջև եղած արահետը վարում էին Իսպանիայի գաղութային առևտրի մեծ մասը՝ ի շահ նավահանգստային քաղաքների բնակիչների ։
Պանաման միշտ կախված է եղել համաշխարհային առևտրից իր բարգավաճման համար, և դրա վրա ազդում է միջազգային առևտրի ցիկլային բնույթը։ Տնտեսությունը լճացավ 18-րդ դարում, քանի որ գաղութատիրական փոխանակումը շրջանի միջոցով անկում ապրեց։ 19-րդ դարի կեսերին Պանամայի տնտեսությունը վերելք ապրեց Կալիֆորնիայի ոսկու տենդի հետ կապված բեռների և ուղևորների ավելացման արդյունքում։ Իսթմուսով անցնող երկաթուղին, որն ավարտվեց 1855 թվականին, երկարացրեց տնտեսական աճը մոտ տասնհինգ տարով, մինչև Միացյալ Նահանգներում առաջին անդրմայրցամաքային երկաթուղու ավարտը հանգեցրեց տրանսիստմիական երթևեկության անկմանը։
1880-ական թվականներին իսթմուսով ջրանցք կառուցելու Ֆրանսիայի ջանքերը և 20-րդ դարի սկզբին Միացյալ Նահանգների ջանքերը խթանեցին Պանամայի տնտեսությունը ։ ԱՄՆ-ն ավարտել է ջրանցքը 1914 թվականին ։ Այնուամենայնիվ, 1930-ականների համաշխարհային դեպրեսիան նվազեցրեց միջազգային առևտուրը և ջրանցքների երթևեկությունը՝ առաջացնելով լայնածավալ գործազրկություն տերմինալ քաղաքներում և առաջացնելով աշխատողների հոսք դեպի գոյատևող գյուղատնտեսություն։ Երկրորդ համաշխարհային պատերազմի ժամանակ ջրանցքների երթևեկությունը չաճեց, բայց տնտեսությունը վերելք ապրեց, քանի որ շարասյունների համակարգը և Միացյալ Նահանգների զորքերի առկայությունը, որոնք ուղարկվել էին պաշտպանելու ջրանցքը, ավելացրեցին արտասահմանյան ծախսերը ջրանցքի քաղաքներում։ Պատերազմի ավարտին հաջորդեց տնտեսական դեպրեսիան և գործազուրկների հերթական տեղաշարժը դեպի գյուղատնտեսություն ։
Հետպատերազմյան դեպրեսիան իր տեղը զիջեց 1950 թվականից 1970 թվականներին արագ տնտեսական էքսպանսիային։ Բոլոր ոլորտները նպաստեցին աճին։ Գյուղատնտեսական արտադրանքը բարձրացավ, և առևտուրը վերածվեց համեմատաբար բարդ մեծածախ և մանրածախ համակարգի։ Բանկը, զբոսաշրջությունը և ծառայությունների արտահանումը դեպի ջրանցքի գոտի արագ աճեցին։ Ամենակարևորը, համաշխարհային առևտրի աճը մեծ խթան հանդիսացավ ջրանցքի օգտագործման և տնտեսության համար ։
1970-ականներին և 1980-ականներին Պանամայի աճը տատանվում էր համաշխարհային տնտեսության քմահաճույքներով։ 1973 թվականից հետո տնտեսական էքսպանսիան զգալիորեն դանդաղել է մի շարք միջազգային և ներքին գործոնների հետևանքով։ 1980-ականների սկզբին տնտեսությունը վերականգնվեց։ 1982 թվականից հետո Լատինական Ամերիկայի սուր անկումը, սակայն, ավերածություններ առաջացրեց Պանամայի տնտեսության վրա ։ Այս ժամանակաշրջանը համընկավ գեներալ Մանուել Նորիեգայի իշխանության գալու հետ, որի ընթացքում Պանաման ավելի ու ավելի էր պարտքերի տակ ընկնում ։
Միացյալ Նահանգները սկսեց հետապնդել Նորվեգիային, ինչը հանգեցրեց պատժամիջոցներին, որոնք սառեցրեցին Պանամայի ակտիվները Միացյալ Նահանգներում, և քանի որ Պանաման օգտագործեց ԱՄՆ դոլարը, նա ստիպված եղավ 1987 թվականին դեֆոլտի վճարել ԱՄՀ-ի իր պարտքը ։ Երկրում տնտեսական ցնցումները ներառում էին համընդհանուր գործադուլ և բանկային համակարգի փակում երկու ամսով, ԱՄՆ-ը ներխուժեց Պանամա 1989 թվականին և ստիպեց հանձնվել Նորվեգիային ։ Պանաման վերականգնեց մուտքը Արժույթի միջազգային հիմնադրամ 1992 թվականին ։
1994 թվականին պաշտոնը ստանձնելուց հետո Նախագահ Էռնեստո Պերես Բալադարեսը ստեղծեց տնտեսական ազատականացման ծրագիր, որը նախատեսված էր առևտրի ռեժիմի ազատականացման, օտարերկրյա ներդրումների ներգրավման, պետական ձեռնարկությունների սեփականաշնորհման և հարկաբյուջետային կարգապահության հաստատման համար։.Գրեթե տարվա լճացումից հետո 1997-1998 թվականներին գրանցվել է ՀՆԱ-ի ուժեղ աճ։ Ամենակարևոր ոլորտները, որոնք խթանեցին աճը, Պանամայի ջրանցքն էին և Կոլոնի ազատ առևտրի գոտու նավագնացության և նավահանգստային գործունեությունը։
1999 թվականից սկսած Moscoso-ի կառավարման տարիներին Մոսկոսոն փորձեց ուժեղացնել սոցիալական ծրագրերը։ Մոսկոսոյի վարչակազմը հաջողությամբ կառավարեց Պանամայի ջրանցքի փոխանցումը և արդյունավետ գործեց ջրանցքի կառավարման գործում։
Մարտին Տորիյոսի վարչակազմի ներքո, սկսած 2004 թվականից, Պանաման շարունակեց ուժեղ տնտեսական աճը և նախաձեռնեց Պանամայի ջրանցքի ընդլայնման 2007-2016 թվականներին ։ Ջրանցքի ընդլայնումը կրկնապատկել է ջրատարի թողունակությունը ։ Տնտեսական ուժեղ ցուցանիշները 2008 թվականին նվազեցրել են ազգային աղքատության մակարդակը մինչև 29%։
2008 թվականին Պանաման ուներ երկրորդ ամենաանհավասար եկամուտների բաշխումը Լատինական Ամերիկայում։ Տորիյոսի կառավարությունը հարկային բարեփոխումներ է իրականացրել, ինչպես նաև սոցիալական ապահովության բարեփոխումներ, աջակցել է տարածաշրջանային առևտրային համաձայնագրերին և զբոսաշրջության զարգացմանը։ Պանաման 2006թ. դեկտեմբերին ինքնուրույն բանակցել է ԱՄՆ-ի հետ ազատ առևտրի համաձայնագրի շուրջ։
2009 թվականի մայիսին Ռիկարդո Մարտինելին ընտրվեց նախագահ և խոստացավ խթանել ազատ առևտուրը, ստեղծել մետրոյի համակարգ և ավարտին հասցնել Պանամայի ջրանցքի ընդլայնման ծրագիրը։
Ռիմմու
Ռիմմու (Rimmu), գյուղ Էստոնիայի Վիլյանդիմաա նահանգի Հալլիստե շրջանում։
Պանամայի տնտեսություն
Տնտեսական պատմություն
Պանամայի տնտեսական դերը համեմատվել է Սինգապուրի հետ. մեկնաբանները երկիրը բնութագրել են որպես «Կենտրոնական Ամերիկայի Սինգապուր», չնայած Պանամայի մասնակցությունը Օդեբրեխտի սկանդալին հարված է հասցրել Պանամայի շուկայավարման պաշտոնական փորձերին՝ օգտագործելով այս արտահայտությունը ։
Ռիմմու
2011 թվականի տվյալներով գյուղում բնակվում էր 32 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Հալլիստե շրջանի բնակավայրեր Կատեգորիա:Էստոնիայի գյուղեր
Պանամայի տնտեսություն
Ֆինանսական ծառայություններ
Պանաման ունի ֆինանսական ծառայությունների զգալի հատված և չկա կենտրոնական բանկ, որը հանդես կգա որպես վերջին միջոցի վարկատու՝ փրկելու դժվարությունների մեջ հայտնված բանկերին։ Արդյունքում, Պանամայի բանկերը շատ պահպանողական են կառավարվում՝ 2012 թվականին կապիտալի համարժեքության միջին գործակիցը կազմում է 15,6%, ինչը գրեթե կրկնապատկվում է օրենքով սահմանված նվազագույնից ։ Ոլորտը մեծացավ՝ ապահովելով առևտրի ֆինանսավորում ջրանցքով անցնող առևտրի համար և հետագայում վերածվեց փողերի լվացման՝ Նորիեգայի օրոք թմրանյութերի առևտրի համար։ 2007–2008 թվականների համաշխարհային ֆինանսական ճգնաժամից ի վեր երկիրը փորձում է թուլացնել իր՝ որպես հարկային դրախտի համբավը՝ ստորագրելով կրկնակի հարկման մասին պայմանագրեր շատ  երկրների հետ (հիմնականում ՏՀԶԿ), իսկ 2011 թվականի ապրիլին ԱՄՆ-ի հետ ֆինանսական տեղեկատվության փոխանակման մասին պայմանագիր ։
Գյուղատնտեսություն
Պանամայի գյուղատնտեսությունը Պանամայի տնտեսության կարևոր հատվածն է։ Գյուղատնտեսական հիմնական ապրանքներն են՝ բանանը, կակաոյի հատիկները, սուրճը, կոկոսը, փայտանյութը, տավարի միսը, հավի միսը, ծովախեցգետինը, եգիպտացորենը, կարտոֆիլը, բրինձը, սոյայի հատիկները և շաքարեղեգը։
2009 թվականին գյուղատնտեսությունն ու ձկնորսությունը կազմում էին Պանամայի ՀՆԱ-ի 7,4%-ը։ Պանաման սննդամթերքի զուտ ներկրող է, իսկ ԱՄՆ-ն դրա հիմնական մատակարարն է։ Գյուղատնտեսությունում աշխատում են շատ պանամացիներ (կապված Պանամայի ՀՆԱ-ի գյուղատնտեսության տոկոսի հետ), քանի որ շատ ֆերմերներ զբաղված են գոյատևող հողագործությամբ։
Հանքարդյունաբերություն
Պանամայի օգտակար հանածոների արդյունահանման արդյունաբերությունը 2006 թվականին կազմում էր երկրի ՀՆԱ-ի մոտ 1%-ը։ Սա չի ներառում օգտակար հանածոների արտադրությունը, ինչպիսիք են ցեմենտը կամ նավթավերամշակման արտադրանքը:
Անշարժ գույք
Պանամայի Հանրապետության անշարժ գույքի արդյունաբերությունը հենվում է օտարերկրյա ներդրումների վրա։ Ոլորտը աճել է 2006 թվականից ի վեր, քանի որ նման ներդրումները նպաստել են Պանամայի տնտեսության և բնակարանային շուկայի խթանմանը։
Չնայած տնտեսական և բնակարանային շուկայի աճին, Պանամայում աղքատությունը խնդիր է։ Բնիկների մեծ մասն ապրում է ծայրահեղ աղքատության մեջ, մինչդեռ գյուղական վայրերում գտնվող մյուսներն ապրում են տարրական աղքատության մեջ։ Աղքատների շրջանում սանիտարական պայմանների, էլեկտրականության, տարրական ջրի, առողջության և կրթության բացակայությունը լուրջ խնդիր է, որը ազդում է Պանամայի բնակարանային պայմանների վրա։
Փորձելով խրախուսել օտարերկրյա ներդրումները անշարժ գույքի նախագծերի և ենթակառուցվածքների համար՝ Պանամայի կառավարությունը օրենքներ է ընդունել, որոնք պաշտպանում են օտարերկրացիներին և ներդրումներ կատարող քաղաքացիներին։
Կոռուպցիան ներթափանցում է անշարժ գույքի շուկա, ներառյալ թմրանյութերից շահույթ ստանալու պահանջները և անշարժ գույքի նախագծերը ֆինանսավորող փողերի լվացումից։
ԱՄՆ-ի և Կանադայի նման, Պանաման օգտագործում է հրապարակայնորեն գրանցված տիտղոսային փաստաթղթերի համակարգ՝ որպես անշարժ գույքի սեփականության ապացույց։ Գոյություն ունի սեփականության իրավունքի եզակի համակարգ, որը թույլ է տալիս անհատներին գրավել չօգտագործված պետական հողերը՝ դրանցում բարելավումներ անելու համար։
Հարկավորում
Պանամայում հարկումը, որը կարգավորվում է Ֆիսկալ օրենսգրքով, իրականացվում է տարածքային հիմունքներով։ Այսինքն՝ հարկերը կիրառվում են միայն Պանամայում իրականացվող բիզնեսի արդյունքում ստացված եկամուտների կամ շահույթների վրա ։ Պանամայում վաճառքի կամ ադմինիստրատիվ գրասենյակի առկայությունը կամ արտաքին գործարքների վերահաշվառումը շահույթով ինքնին հարկման պատճառ չեն հանդիսանում, եթե հիմքում ընկած գործարքները տեղի են ունենում Պանամայի սահմաններից դուրս։ Նման շահույթից վճարվող շահաբաժիններն ազատված են հարկումից։
2005 թվականի փետրվարին Պանամայի միապալատ օրենսդիր մարմինը հաստատեց խոշոր հարկաբյուջետային բարեփոխումների փաթեթ՝ նոր բիզնեսի հարկերից եկամուտները բարձրացնելու և երկրի պարտքի մակարդակը բարձրացնելու նպատակով։ Օրենսդիր մարմինը 46 կողմ, 28 դեմ քվեարկությամբ կողմ քվեարկեց միջոցառումներին, որոնք ներառում են նոր 1,4% հարկ ընկերությունների համախառն եկամուտների վրա և 1% տուրք Կոլոնի ազատ առևտրի գոտում՝ Ամերիկա մայրցամաքի ամենամեծ ազատ նավահանգիստում գործող ընկերությունների համար։
Հետագա բարեփոխումներ
Նախագահ Ռիկարդո Մարտինելին խոստացել էր ներդնել համահարթ հարկային համակարգ՝ 10% հաստատագրված հարկով, և որը խոստանում էր բարձրացնել եկամուտները, վերահսկողության տակ դնել գնաճը և որը թույլ կտա ահռելի իրական աշխատավարձի եկամուտներ։ Փոխարենը Մարտինելիի կառավարությունը 5%-ից ավելացրեց վաճառքի հարկը մինչև 7%, ինչպես նաև ավելացրեց այլ հարկերը՝ երկրի տարածքում բազմաթիվ ենթակառուցվածքային ծրագրեր ֆինանսավորելու համար։
ԱԱՀ-ի ներկայիս դրույքաչափերն են՝ 7% (ստանդարտ դրույքաչափ), 15% (ծխախոտ), 10% (ալկոհոլ և հյուրանոցներ), 5% (առաջին անհրաժեշտության ապրանքներ)։ Կորպորատիվ հարկի դրույքաչափը կազմում է 25%, մինչդեռ ամենաբարձր սահմանային եկամտահարկի դրույքաչափը 27% է։
Որպես հարկային դրախտ
Պանամայի Հանրապետությունը Կարիբյան ավազանի ամենահին և ամենահայտնի հարկային դրախտներից է, ինչպես նաև տարածաշրջանում ամենակայացածներից մեկը։ Պանաման 20-րդ դարի սկզբից ուներ հարկերից խուսափելու համբավ, և Պանաման վերջին տարիներին բազմիցս հիշատակվել է որպես իրավասություն, որը չի համագործակցում հարկային թափանցիկության միջազգային նախաձեռնությունների հետ։
Տրանսպորտ
Պանամայի ճանապարհները, երթևեկությունը և տրանսպորտային համակարգերը ընդհանուր առմամբ անվտանգ են, քանի որ հին լուսացույցները վերջերս վերանայվել են և դրանց մեծ մասը փոխարինվել են լուսացույցներով, որոնք կարող են կառավարվել (և փոխվել) հեռակա կարգով, նույնիսկ բանուկ խաչմերուկներում, որտեղ դրանք անհրաժեշտ չեն:.Կեսօրվա ընթացքում մեքենա վարելը սովորաբար դանդաղ է և պահանջկոտ՝ խիտ երթևեկության, հաճախակի խցանումների և փողոցների վերանորոգման ծրագրերի պատճառով։ Ճանապարհներում, որտեղ վատ լուսավորություն և վարման պայմաններ են տիրում, գիշերային մեքենա վարելը դժվար է և շատ դեպքերում սահմանափակված տեղական իշխանությունների կողմից, դա սովորաբար տեղի է ունենում ոչ պաշտոնական բնակավայրերում:.Այս տարածքներում հատկապես վտանգավոր է գիշերային մեքենա վարելը ։ Պանամայում երթևեկությունը շարժվում է աջ կողմում, և Պանամայի օրենքը պահանջում է, որ վարորդներն ու ուղևորները կապեն ամրագոտիներ ։
«Դիաբլոս Ռոխոսին» արգելվում է գործել Պանամա քաղաքում 2010 թվականից, բացառությամբ հանգստի նպատակով։ Metrobus-ը և Metro-ն հասարակական տրանսպորտի միակ հասանելի եղանակներն են։
Վիճակագրություն
Ստորև բերված աղյուսակը ցույց է տալիս 1980–2019 թվականների հիմնական տնտեսական ցուցանիշները (ԱՄՀ անձնակազմի 2020–2026 թթ. նախահաշիվներով)։ 5%-ից ցածր գնաճը կանաչ գույնով է ։ Մեկ շնչին բաժին ընկնող անվանական ՀՆԱ-ն Պանամայում կազմել է (բալբոասով կամ ԱՄՆ դոլարով) 11,691 2002 թվականին, 13,099՝ 2004 թվականին, 14,004՝ 2005 թվականին (Prelim), 15,141,9՝  2006 թվականին (est), Ինչպես հաղորդում է Պանամայի կառավարության վիճակագրության և մարդահամարի գրասենյակը ։ 2002-2006 թվականներին աճը հատկապես ուժեղ է եղել տրանսպորտի և կապի ոլորտում, որը դարձել է ՀՆԱ-ի ամենամեծ բաղադրիչը, թեև շատ ոլորտներ նույնպես մեծ աճ են գրանցել։  Իրական ՀՆԱ-ն աճել է 7,5% (2003–2004 թվականներ), 6,9% (2004–2005 թվականներ), 8,1% (2005–2006 թվականներ) ։